4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์และบริการ

บริษัทเป็นผู้ผลิตและจำหน่ายเสื้อผ้าสำเร็จรูปทั้งในและต่างประเทศ
ภายใต้เครื่องหมายการค้าชั้นนำซึ่งเป็นที่รู้จักกันทั้งในและต่างประเทศ รวมทั้งสินค้าที่เป็น
International Brand และ House Brand ของในเครือสหพัฒน์ฯ ได้จำแนกประเภทดังนี้

ผลิตภัณฑ์หลัก:

เสื้อผ้าบุรุษ ภายใต้เครื่องหมายการค้า ARROW, LACOSTE, BSC 2001, PRIMO LINEA

เสื้อผ้าสตรี ภายใต้เครื่องหมายการค้า ARROW, LACOSTE, PRIMO LINEA

เสื้อผ้าเด็ก ภายใต้เครื่องหมายการค้า LACOSTE

ชุดว่ายน้ำ ภายใต้เครื่องหมายการค้า STREAM LINE, ELLE, ARENA , BSC

ผ้ายืด ตามคำสั่งซื้อของลูกค้า

และบริษัทยังเป็นผู้ผลิต ชุดกีฬา, Tracksuit, Blazer, Jacket และ Uniform
ภายใต้เครื่องหมายการค้ารับอนุญาต และตามคำสั่งซื้อของลูกค้า

ฐานการผลิต

  ------------------- ----------------- -----------------------------------
                      สถานที่ตั้ง           

  สำนักงานใหญ่          กรุงเทพมหานคร      ศูนย์กลางบริหารจัดการ และ ผลิตชุดว่ายน้ำ

  โรงงานสาขาลำพูน      จังหวัดลำพูน         เสื้อผ้าสำเร็จรูปที่ผลิตจากผ้าทอ

  โรงงานสาขากบินทร์บุรี   จังหวัดปราจีนบุรี      ผลิตผ้ายืดผืน และ
                                        เสื้อผ้าสำเร็จรูปที่ผลิตจากผ้าถัก

  โรงงานสาขาเวลโกรว์   จังหวัดฉะเชิงเทรา    เสื้อผ้าสำเร็จรูปที่หลากหลาย
  ------------------- ----------------- -----------------------------------

สิทธิและประโยชน์จากการส่งเสริมการลงทุน

  บริษัทได้รับบัตรส่งเสริมการลงทุนจำนวน 5 ฉบับ ดังรายละเอียด ปรากฏตามตารางดังนี้

+---------------------+--------+--------+--------+--------+---------+
| 1. บัตรส่งเสริมเลขที่    | 701    | 703    | 703    | 1733(2 | 1446(   |
|                     | 0/2537 | 2/2537 | 0/2538 | )/2546 | 2)/2550 |
+---------------------+--------+--------+--------+--------+---------+
| 2. วันที่ได้รับบัตรส่งเสริม | 20/6/  | 4/1    | 20/1   | 17/1   | 4       |
|                     | 2537   | 0/2537 | 0/2538 | 2/2546 | /5/2550 |
+---------------------+--------+--------+--------+--------+---------+
| 3. วันที่เริ่มใช้สิทธิ      | 31/    | 3/     | 5/     | 12/    | 15      |
|                     | 7/2538 | 1/2540 | 2/2541 | 5/2547 | /2/2551 |
+---------------------+--------+--------+--------+--------+---------+
| 4.                  | ผล     | การทอห | ผล     | ผล     | ผลิตผลิตภ |
| เพื่อส                | ิตเสื้อผ้า | รือถักผ้า | ิตเสื้อผ้า | ิตเสื้อผ้า | ัณฑ์สิ่งทอห |
| ่งเสริมการลงทุนในกิจการ |        |        |        |        | รือชิ้นส่วน |
|                     | ส      | ผล     | ส      | ส      |         |
|                     | ำเร็จรูป | ิตเสื้อผ้า | ำเร็จรูป | ำเร็จรูป |         |
|                     |        |        |        |        |         |
|                     |        | ส      |        |        |         |
|                     |        | ำเร็จรูป |        |        |         |
+---------------------+--------+--------+--------+--------+---------+
| 5.                  |        |        |        |        |         |
| สิทธิป                |        |        |        |        |         |
| ระโยชน์สำคัญที่บริษัทได้รับ |        |        |        |        |         |
+---------------------+--------+--------+--------+--------+---------+
| 5.1                 | 8 ปี    | 8 ปี    | 7 ปี    | 8 ปี    | 8 ปี     |
| ได้รับ                |        |        |        |        |         |
| ยกเว้นภาษีเงินได้นิติบุคคล | (หมด   | (หมด   | (หมด   | ไม่เกิน  | ไม่เกิน   |
| สำหรับกำไรสุทธิที่ได้จากก | อายุวันที่ | อายุวันที่ | อายุวันที่ | 44.90  | 290     |
| ารประกอบกิจการที่ได้รับก |        |        |        |        | ล้านบาท  |
| ารส่งเสริมนับแต่วันที่มีราย | 30/7/  | 2/1    | 4/2    | ล้านบาท |         |
| ได้จากการประกอบกิจการ | 2546)  | /2548) | /2548) |        |         |
|                     |        |        |        | (บริษัทไ |         |
|                     |        |        |        | ด้ใช้สิทธ |         |
|                     |        |        |        | ิการยกเ |         |
|                     |        |        |        | ว้นภาษีเ |         |
|                     |        |        |        | งินได้คร |         |
|                     |        |        |        | บทั้งจำน |         |
|                     |        |        |        | วนแล้ว) |         |
+---------------------+--------+--------+--------+--------+---------+
| 5.2                 | 8 ปี    | 8 ปี    | 7 ปี    | 8 ปี    | 8 ปี     |
| ได้รับยกเว้นไม่ต้อ       |        |        |        |        |         |
| งนำเงินปันผลจากกิจการท | (หมด   | (หมด   | (หมด   |        |         |
| ี่ได้รับการส่งเสริมซึ่งได้รับ | อายุวันที่ | อายุวันที่ | อายุวันที่ |        |         |
| ยกเว้นภาษีเงินได้นิติบุคคล |        |        |        |        |         |
| ตามข้อ 5.1           | 30/7   | 2/1    | 4/2    |        |         |
| ไปรวม               | /2546) | /2548) | /2548) |        |         |
| คำนวณเพื่อเสียภาษีเงินได้ |        |        |        |        |         |
+---------------------+--------+--------+--------+--------+---------+
| 5.3                 | 5 ปี    | 5 ปี    | -      | -      | 5 ปี     |
| ได้รับการล            |        |        |        |        |         |
| ดหย่อนภาษีเงินได้นิติบุคคล | (หมด   | (หมด   |        |        |         |
| สำหรับกำไรสุทธิที่ได้รับจา | อายุวันที่ | อายุวันที่ |        |        |         |
| กการลงทุนในอัตราร้อยละ |        |        |        |        |         |
| 50                  | 30/7   | 2/1    |        |        |         |
| ของอัตราปกตินับแต่วันที่พ  | /2551) | /2553) |        |        |         |
| ้นกำหนดระยะเวลาตามข้อ |        |        |        |        |         |
| 5.1                 |        |        |        |        |         |
+---------------------+--------+--------+--------+--------+---------+
| 5.4                 | 10 ปี   | 10 ปี   | -      | -      | 10 ปี    |
| ได้รับอนุญาตให้หักค่าขนส่ง |        |        |        |        |         |
| ค่าไฟฟ้าและค่าน้ำประปา  | (หมด   | (หมด   |        |        |         |
| 2 เท่าของค่าใช้จ่าย     | อายุวันที่ | อายุวันที่ |        |        |         |
| ดังกล่าว              |        |        |        |        |         |
| นับแต่วันที่เริ่มมีรายได้    | 30/7   | 2/1    |        |        |         |
|                     | 2548)  | /2550) |        |        |         |
+---------------------+--------+--------+--------+--------+---------+
| 5.5                 | ร      | ร      | -      | ร้อยละ  | ร้อยละ   |
| ได้รับอนุญาตให้หักเงิน    | ้อยละ25 | ้อยละ25 |        | 25 ของ | 25 ของ  |
| ลงทุนในการติดตั้งหรือก่อส |        |        |        |        |         |
| ร้างสิ่งอำนวยความสะดวก | ของเ   | ของเ   |        | เ      | เงินลงทุน |
| นอกเหนือไปจา         | งินลงทุน | งินลงทุน |        | งินลงทุน |         |
| กการหักค่าเสื่อมราคาปกติ |        |        |        |        |         |
|                     | (หมด   | (หมด   |        |        |         |
|                     | อายุวันที่ | อายุวันที่ |        |        |         |
|                     |        |        |        |        |         |
|                     | 30/7   | 2/1    |        |        |         |
|                     | /2546) | /2548) |        |        |         |
+---------------------+--------+--------+--------+--------+---------+

ในฐานะที่เป็นกิจการที่ได้รับการส่งเสริมการลงทุน บริษัทจะต้องปฏิบัติตามเงื่อนไขและข้อกำหนดต่าง
ๆ เกี่ยวกับการส่งเสริมการลงทุนโดยเคร่งครัด

4.2 การตลาดและภาวะการแข่งขัน

สถานการณ์สิ่งทอและเครื่องนุ่งห่ม

ในปี 2554 เป็นปีที่ไม่ค่อยสดใสสำหรับผู้ประกอบการอุตสาหกรรมสิ่งทอและเครื่องนุ่งน่ม
พิจารณาจากดัชนผลผลิตอุตสาหกรรม การผลิตเส้นใยสิ่งทอ ผ้า และเสื้อผ้าสำเร็จรูป
ดัชนีปรับตัวลดลงเมื่อเทียบกับปีก่อนร้อยละ 12.6, 25.0, และ 15.7 ตามลำดับ โดยมีปัจจัยจาก
การชะลอตัวทางเศรษฐกิจของตลาดส่งออกหลักอย่างสหรัฐอเมริกา และสหภาพยุโรป
ขณะที่ตลาดส่งออกมีการแข่งขันรุนแรงมากขึ้นโดยเฉพาะคู่แข่งที่มีต้นทุนการผลิตที่ต่ำกว่า
ประกอบกับความผันผวนของราคาฝ้ายซึ่งเป็นวัตถุดิบหลักในการผลิต
ซึ่งล้วนกระทบต่อคำสั่งซื้อสินค้าที่มีแนวโน้มกระทบต่อการผลิตที่จะปรับลดลง

ภาพรวมการส่งออกปี 2554 อุตสาหกรรมสิ่งทอและเครื่องนุ่งห่มมีมูลค่าการส่งออกรวม 8,450.40
ล้านเหรียญสหรัฐ เพิ่มขึ้นร้อยละ 12.8 เมื่อเทียบกับปีก่อน ส่วนใหญ่เป็นคำสั่งซื้อก่อนล่วงหน้า
แม้ไตรมาส 4 จะได้รับผลกระทบจากอุทกภัยแต่ผู้ประกอบการบางส่วนสามารถส่งมอบสินค้าได้
ส่งผลให้ภาพรวมทั้งปีการส่งออกมีการขยายตัว

แนวโน้มสิ่งทอและเครื่องนุ่งห่มปี 2555

สำหรับปี 2555 คาดว่าปริมาณการผลิตเส้นใยสิ่งทอ ผ้าผืน
และโดยเฉพาะเสื้อสำเร็จรูปจะมีการผลิตที่ปรับตัวลดลงเมื่อเทียบกับช่วงเดียวกันของปีก่อน
ผลกระทบต่อเนื่องจากอุทกภัยซึ่งคาดว่าจะสามารถฟื้นตัวได้ในไตรมาส 2
แต่หากโรงงานที่ใช้เวลาในการฟื้นฟูเกิน 6 เดือน
ผู้ประกอบการอาจต้องพึ่งพาการนำเข้าวัตถุดิบเพื่อการผลิต ทั้งผ้าผืน เส้นใย เส้นด้าย
และเสื้อผ้าสำเร็จรูป แต่ยังมีปัจจัยหนุนจากกลุ่มสินค้าไทยมีศักยภาพในการส่งออก
ซึ่งการมีมูลค่าต่อหน่วยเพิ่มขึ้นจากการส่งออกผ้าผืน เส้นใยและเส้นด้าย จากปีที่ผ่านมา จึงคาดว่าปี
2555 จะมีมูลค่าการส่งออกที่เพิ่มขึ้น

ส่วนคู่แข่งขันที่ได้เปรียบด้านค่าจ้างแรงงานที่ถูกกว่า ได้แก่ อินโดนีเซีย เวียดนาม กัมพูชา และจีน
รวมถึงตลาดต่างประเทศอย่างสหรัฐฯ
ได้นำด้านมาตรฐานสิ่งแวดล้อมที่เกี่ยวข้องต่อการนำเข้าเครื่องนุ่งห่ม
เพื่อเป็นข้อกำหนดทางการค้าในอนาคต
ซึ่งปัจจุบันผู้บริโภคในสหรัฐฯได้ให้ความสนใจในการบริโภคที่มีผลต่อสิ่งแวดล้อมมากยิ่งขึ้น
ทั้งนี้ยังเชื่อว่าไทยมีความได้เปรียบด้านคุณภาพการผลิตและฝีมือที่ประณีตของเครื่องนุ่งห่ม
ซึ่งผู้ประกอบการไทยสามารถทำได้ดี มีประสิทธิภาพเป็นที่ยอมรับของตลาดโลก
รวมถึงยังต้องตระหนักถึงความสำคัญในการพัฒนาและปรับปรุงกระบวนการทำงาน รักษาคุณภาพ
พร้อมมุ่งเน้นพัฒนานวัตกรรมทั้งกระบวนการผลิตและผลิตภัณฑ์ เพื่อสร้างความแตกต่างจากคู่แข่ง
และหลีกเลี่ยงการแข่งขันด้านราคา

ตลาดต่างประเทศ

จากภาพรวมตลาดอุตสาหกรรมสิ่งทอและเครื่องนุ่งห่มมีการเติบโตและขยายฐานไปยังตลาดอาเซียนมากขึ้นอย่างต่อเนื่อง
เนื่องจากตลาดอาเซียนมีอัตราการขยายตัวค่อนข้างมาก จึงเป็นอีกตลาดหนึ่งที่มีศักยภาพในปัจจุบันนี้
บริษัทได้ดำเนินกลยุทธ์การขยายตลาดไปยังตลาดอาเซียน โดยมุ่งไปยังช่องทางการตลาดใหม่ ๆ
เพื่อเป็นการขยายฐานลูกค้าและสร้างความสามารถในการแข่งขันในตลาดต่างประเทศให้เพิ่มมากขึ้น

ในปี 2554 บริษัทมียอดการส่งออกที่เติบโตขึ้นจากปีก่อนมีอัตราเติบโตจากปีก่อน
โดยได้ดำเนินกลยุทธ์ด้านราคา ปริมาณ คุณภาพและมีบริการที่ดี สร้างความพึงพอใจแก่ลูกค้า
ทั้งได้ร่วมพัฒนาสินค้าและการสร้างความสัมพันธ์อันดีเสมอมา
โดยบริษัทมุ่งเน้นความได้เปรียบจากการที่เป็นผู้ผลิตผ้าถัก นำเสนอผลิตภัณฑ์และนวัตกรรมใหม่ๆ
รวมถึงการมีวัตถุดิบที่มีความหลากหลายและความเป็นพิเศษ
และพัฒนาเครื่องมือทางการตลาดเพื่อเข้าถึงลูกค้ากลุ่มเป้าหมายได้ง่ายและรวดเร็วขึ้น โดยจัดทำ
Trend Book เพื่อเป็นส่วนหนึ่งของกลยุทธ์ One-Stop service
และเป็นทางเลือกในการตัดสินใจแก่กลุ่มเป้าหมาย
เพื่อสร้างยอดขายในเชิงปริมาณและการสั่งซื้ออย่างต่อเนื่อง อีกทั้งขยายฐานลูกค้าไปยังต่างประเทศ
โดยดำเนินกิจกรรมต่างๆ อย่างต่อเนื่อง อาทิ
ร่วมกิจกรรมการออกแสดงสินค้าในต่างประเทศจัดแสดงสินค้ากับบริษัทในเครือสหพัฒน์ดังนี้

● เข้าร่วมกิจกรรมการแสดงสินค้าในต่างประเทศเพิ่มมากขึ้น อาทิ งาน TEXWORLD
ที่ประเทศฝรั่งเศส / งาน Intertextile Shanghai Apparel Fabric / งาน Cotton
Council International Supply Chain by Cotton USA และงาน SAFSA Global
Forum โดยนำนวัตกรรมผ้าถัก (knitted fabric) และ เสื้อผ้าสำเร็จรูป
ร่วมแสดงในงานดังกล่าวอย่างต่อเนื่อง

● พบปะตัวแทน (Agent) และลูกค้า ในต่างประเทศโดยตรง อาทิ ประเทศเกาหลี เวียดนาม
สิงค์โปร์ เพื่อนำเสนอขายผลิตภัณฑ์และนวัตกรรมใหม่ๆ ในลักษณะเป็นผู้ออกแบบ ผลิตผ้า
สร้างแพทเทิร์น ตลอดจนการตัดเย็บแบบครบวงจร (Original Design Manufacture :ODM)

ช่องทางการจำหน่ายตลาดต่างประเทศ บริษัทฯ จัดจำหน่ายผ้าถักและเสื้อผ้าสำเร็จรูปผ่าน
Trading Firm และจำหน่ายตรงให้กับลูกค้าทั้งใน สหรัฐอเมริกา ยุโรป และเอเชีย

ผลกระทบตลาดต่างประเทศ

สืบเนื่องจากตลาดยุโรปและอเมริกายังมีปัญหาการขยายตัวทางเศรษฐกิจเนื่องจากเศรษฐกิจโลกชะลอตัว
และการประกาศใช้ค่าแรงขึ้นต่ำของไทย ลูกค้าบางรายของบริษัทได้ลดปริมาณการสั่งซื้อ
และบางส่วนได้ย้ายฐานการผลิตไปยังประเทศที่มีค่าแรงถูกกว่า เช่น อินโดนีเซีย เวียดนาม
และกัมพูชา

ตลาดในประเทศ

ธุรกิจสิ่งทอและเครื่องนุ่งห่มยังมีการแข่งขันกันมากอย่างต่อเนื่อง
จากการนำเข้าเสื้อผ้าสำเร็จรูปราคาถูกจาก จีน ฮ่องกง เวียดนาม และอินเดีย
มาจำหน่ายในประเทศมากขึ้น รวมถึงการนำเข้าสินค้าแบรนด์เนมจากต่างประเทศเป็นจำนวนมาก
ทำให้เกิดการแข่งขันเพื่อช่วงชิงส่วนแบ่งการตลาด

บริษัทเชื่อมั่นว่ามีความเชี่ยวชาญในธุรกิจหลัก
พร้อมประสบการณ์และเป็นผู้ผลิตสินค้าที่มีคุณภาพมาตรฐานสากล
มีทีมงานธุรกิจและดีไซน์ที่ศึกษาแนวโน้มแฟชั่นทั้งในและต่างประเทศ
เพื่อนำเสนอความทันสมัยให้ลูกค้าได้ตลอดเวลา โดยมีบริษัท ไอ.ซี.ซี.อินเตอร์เนชั่นแนล
จำกัด(มหาชน) เป็นผู้จัดจำหน่ายรายใหญ่ ได้ร่วมกันพัฒนาธุรกิจในเชิงรุกอย่างต่อเนื่อง
เพื่อสร้างเอกลักษณ์ที่แตกต่างจากคู่แข่งอย่างชัดเจน สร้างมูลค่าให้กับแบรนด์และสินค้า
นอกจากนี้ยังได้ร่วมสำรวจความพึงพอใจและความต้องการของลูกค้าอย่างสม่ำเสมอและต่อเนื่อง
และร่วมจัดทำโฆษณาส่งเสริมการขาย และกิจกรรมทางการตลาดและสังคม

ทั้งนี้ยังมุ่งมั่นในการขยายฐานการตลาด Uniform และผ้าถัก (Knitted Fabric)
เพื่อสามารถสร้างให้เป็นรายได้หลักในอนาคต
โดยคำนึงถึงหลักการแข่งขันทั้งด้านคุณภาพและราคาที่เหมาะสม ซึ่งบริษัทได้มีหน่วยงานรับจ้างผลิต
(Made To Order) รวมถึงการจัดทำชุด Uniform โดยนำเสนอและจำหน่ายตรงต่อลูกค้า

เครื่องหมายการค้าของบริษัท (House Brand) 0

“PROUD”

บริษัทเน้นการตลาดเฉพาะกลุ่ม (Niche Market) โดยได้ดำเนินกลยุทธ์การตลาดในลักษณะ Blue
Ocean ซึ่งกลุ่มคู่แข่งขันยังมีไม่มากนักและสภาวะการณ์การแข่งขันก็ไม่รุนแรง

ผลิตภัณฑ์สินค้า PROUD เป็นเสื้อผ้าสำหรับสุภาพสตรีรูปร่างพิเศษที่มีรูปแบบตามสมัยนิยม
บริษัทได้พัฒนานวัตกรรมผ้าทั้งในกลุ่มผ้ายืดและผ้าทอเพื่อให้มีคุณสมบัติพิเศษแตกต่างจากคู่แข่งขัน
โดยมีคุณภาพดี สวมใส่สบาย ซึ่งได้รับความสนใจจากผู้บริโภคกลุ่มเป้าหมาย

“360 (THREE SIX O) “

แบรนด์ 360 (THREE SIX O) เป็นสินค้าสำหรับกลุ่มผู้หญิงที่นำสมัย รักศิลปะ
เน้นการตบแต่งผลิตภัณฑ์ด้วยงานฝีมือ(Handmade) โดยมีรูปแบบและสีสันที่หลากหลาย
มีความทันสมัยตามแฟชั่น และมีจุดเด่นในการให้ลูกค้าเลือกซื้อสินค้าได้ตามความพึงพอใจ
รูปแบบและขนาดที่เหมาะสมกับรูปร่าง โดยสามารถแยกซื้อชุดส่วนบนหรือส่วนล่างได้อย่างอิสระ
ต่างสีต่างขนาด ตามความต้องการของลูกค้า
สร้างความโดดเด่นและความแตกต่างให้กับแบรนด์ได้เป็นอย่างดี

“SWOOP”

เสื้อผ้าสไตล์ลำลอง เป็นการผสมผสานกันระหว่างวัตถุดิบที่เป็นมิตรกับสิ่งแวดล้อม
และการออกแบบที่ทันสมัยสำหรับผู้ชาย มีเอกลักษณ์ของแบรนด์ คือ ดีไซน์ทันสมัยสไตล์ลำลอง
ควบคู่ไปกับการใส่ใจสิ่งแวดล้อม

และได้กำหนดกลุ่มลูกค้าเป็นเสื้อผ้าสำหรับผู้ชายอายุระหว่าง 20 - 35 ปี
ที่มีความชื่นชอบและสนใจในรูปแบบเสื้อผ้าที่ทันสมัย และBrand Lifestyle
สัมผัสที่อบอุ่นจากธรรมชาติ / สนุกไปกับการท่องเที่ยวและเสียงเพลง
และชีวิตที่ทันสมัยกับเทคโนโลยี

ช่องทางการจัดจำหน่าย

1.บริษัทแต่งตั้งตัวแทนจัดจำหน่าย คือ บริษัท ไอ.ซี.ซี.อินเตอร์เนชั่นแนล จำกัด (มหาชน)
เป็นบริษัทในกลุ่มสหพัฒน์และเป็นลูกค้ารายใหญ่ของบริษัท
เป็นบริษัทชั้นนำที่มีศักยภาพและความเชี่ยวชาญในการทำการตลาดในประเทศ
โดยมีช่องทางจัดจำหน่ายหลักให้กับห้างสรรพสินค้า ดิสเคาน์สโตร์
รวมถึงการเปิดร้านค้าในศูนย์การค้าชั้นนำทั่วประเทศ

2. เปิดร้านค้า (SHOP) โดยบริหารจัดการเอง รวมถึง Corner / Counter
ในห้างสรรพสินค้าชั้นนำทั้งในกรุงเทพฯและปริมณฑล ภายใต้เครื่องหมายการค้าของบริษัท (House
Brand) เพื่อให้ครอบคลุมผู้บริโภคกลุ่มเป้าหมายในทุกพื้นที่ได้อย่างมีประสิทธิภาพ

3. จำหน่ายสินค้าผ่าน Factory Outlet ทั้งของเครือสหพัฒน์และคู่ค้าภายนอก

4. จำหน่ายตรงให้กับลูกค้าผู้บริโภคในการจัดทำชุดเครื่องแบบ(Uniform) สำนักงาน(Office)
และโรงงาน(Work Wear) ให้กับ องค์กรชั้นนำทั้งภาครัฐ เอกชน และรัฐวิสาหกิจ

กลยุทธ์และทิศทางการดำเนินธุรกิจ

บริษัทได้กำหนดวิสัยทัศน์ที่มุ่นเน้นการเติบโตอย่างต่อเนื่องและยั่งยืนเพื่อก้าวสู่ความเป็นเลิศในอุตสาหกรรมสิ่งทอและเครื่องนุ่งห่ม
โดยกำหนดวัตถุประสงค์เชิงกลยุทธ์ที่ชัดเจนเพื่อใช้เป็นแนวทางในการจัดทำแผนธุรกิจของทุกหน่วยงานและให้เป็นไปในทิศทางเดียวกัน
รวมทั้งได้มีการวิเคราะห์หาแรงขับเคลื่อนกลยุทธ์เพื่อผลักดันแผนธุรกิจขององค์กรให้บรรลุวัตถุประสงค์เชิงกลยุทธ์
โดยยึดหลัก ดังนี้

การปรับปรุงการบริหารจัดการเพื่อบรรลุวิสัยทัศน์และเป้าหมายทางธุรกิจ 

-   การสร้างนวัตกรรม เพื่อขยายธุรกิจในต่างประเทศ
    และเร่งขยายธุรกิจหลักและขยายไปยังธุรกิจต่อเนื่องขององค์กร

มุ่งสร้างผู้นำพร้อมพัฒนาให้เป็นทั้งคนดีและคนเก่ง

การบริหารจัดการภายใต้ “ปรัชญาเศรษฐกิจพอเพียง”และ”การกำกับดูแลกิจการที่ดี”

สร้างความเหมาะสมและเป็นธรรมในการบริหารจัดการผู้มีส่วนได้เสียและสร้างสมดุลต่อทุกกลุ่ม

1.  การดำเนินธุรกิจควบคู่ไปกับนโยบายความรับผิดชอบต่อสังคม ชุมชนและสิ่งแวดล้อม

มุ่งสร้างความสัมพันธ์ที่ดีต่อสังคมและชุมชน 

4.3 การจัดผลิตภัณฑ์และบริการ

  ปัจจุบันบริษัทฯ มีสำนักงานใหญ่ และโรงงานสาขาอีก 3 แห่ง คือ

สำนักงาน + โรงงาน - 666 ถ.พระราม 3 แขวงบางโพงพาง เขตยานนาวา กรุงเทพฯ 10120

ผลิต : เสื้อผ้าบุรุษ สตรี เด็ก และชุดว่ายน้ำ

สาขาลำพูน - 77 หมู่ที่ 6 ถ.ลำปาง-เชียงใหม่ ต.บ้านกลาง อ.เมือง ลำพูน 51000

ผลิต : เสื้อผ้าบุรุษ สตรี และเด็ก

สาขากบินทร์บุรี - 216 หมู่ที่ 5 ถ.สุวรรณศร ต.นนทรี อ.กบินทร์บุรี ปราจีนบุรี 25110

ผลิต : เสื้อผ้าบุรุษ สตรี เด็ก และผ้ายืด

สาขาเวลโกรว์ - 114 หมู่ 5 ต.บางสมัคร อ.บางปะกง ฉะเชิงเทรา 24180

ผลิต : เสื้อผ้าบุรุษ และสตรี

กำลังการผลิตและปริมาณการผลิต

+-----------------------+--------------+---------------+--------------+
|                       | ปี 2554       | ปี 2553        | ปี 2552       |
+-----------------------+--------------+---------------+--------------+
| กำลังการผลิต (หน่วย :    | 1,200,000    | 1,158,000     | 1,158,000    |
| ตัว)                   |              |               |              |
|                       | 180,000      | 180,000       | 180,000      |
| - เสื้อผ้าบุรุษ และ ชุดเด็ก  |              |               |              |
|                       | 220,000      | 208,800       | 208,800      |
| - เสื้อผ้าสตรี            |              |               |              |
|                       |              |               |              |
| - ชุดว่ายน้ำ             |              |               |              |
+-----------------------+--------------+---------------+--------------+
| รวม                   | 1,620,000    | 1,546,800     | 1,546,800    |
+-----------------------+--------------+---------------+--------------+
| ปริมาณการผลิตจริง        | 970,548      | 939,448       | 931,943      |
|                       |              |               |              |
| - เสื้อผ้าบุรุษ และ ชุดเด็ก  | 161,571      | 155,091       | 169,212      |
|                       |              |               |              |
| - เสื้อผ้าสตรี            | 202,622      | 162,211       | 163,533      |
|                       |              |               |              |
| - ชุดว่ายน้ำ             |              |               |              |
+-----------------------+--------------+---------------+--------------+
| รวม                   | 1,334,741    | 1,256,750     | 1,264,688    |
+-----------------------+--------------+---------------+--------------+
| การใช้กำลังการผลิต (%)   | 82.39        | 81.24         | 81.76        |
+-----------------------+--------------+---------------+--------------+

หมายเหตุ : จำนวนกะที่สามารถผลิตได้จริง 1 กะ และจำนวนกะที่ผลิตจริง 1 กะ

การจัดหาผลิตภัณฑ์

บริษัทฯ จัดหาและสั่งซื้อวัตถุดิบในประเทศเป็นหลัก
เนื่องจากมีความเชื่อมั่นในคุณภาพและได้ร่วมพัฒนากับคู่ค้าอย่างต่อเนื่อง
เพื่อสนับสนุนการค้าในประเทศ ส่วนด้านผ้าถัก(Knitted Fabric)
ใช้ผลผลิตจากโรงถักผ้ายืดของบริษัท ซึ่งนับเป็นความได้เปรียบจากการที่บริษัทฯ
เป็นผู้ผลิตเสื้อยืดที่ครบวงจรตั้งแต่การออกแบบ การถักผ้า และกระบวนการผลิตเป็นเสื้อผ้าสำเร็จรูป
ทั้งนี้บริษัทได้ลงทุนในเครื่องจักร และเทคโนโลยีที่ทันสมัย
ควบคู่กับการพัฒนาศักยภาพในด้านฝีมือแรงงานให้มีทักษะที่ดีอย่างต่อเนื่อง
เพื่อเสริมสร้างกระบวนการผลิตให้มีประสิทธิภาพยิ่งขึ้น และจากการที่บริษัทฯ
ได้จัดตั้งโรงงานในเขตส่งเสริมการลงทุน โซน 3 ทำให้ได้สิทธิพิเศษจาก BOI
ก่อให้เกิดความได้เปรียบในการพัฒนาต้นทุน บริษัทฯ ได้ร่วมกับคู่ค้า (SUPPLIER)
ผลิตวัตถุดิบที่มีนวัตกรรมใหม่ ๆ
โดยคำนึงถึงการตอบสนองความต้องการของลูกค้าและเป็นมิตรกับสิ่งแวดล้อม
รักษาทรัพยากรธรรมชาติ

แหล่งวัตถุดิบของบริษัทมีทั้งในประเทศและต่างประเทศ สัดส่วนการซื้อวัตถุดิบประมาณร้อยละ 95
จากแหล่งผลิตภายใน และประมาณร้อยละ 5 นำเข้ามาจากต่างประเทศ
เพื่อตอบสนองความต้องการของลูกค้า
และเพิ่มความแปลกใหม่ของวัตถุดิบที่บ้านเราไม่สามารถผลิตได้ พร้อมนำนวัตกรรมใหม่ ๆ
มาพัฒนาคุณภาพวัตถุดิบเพื่อสร้างมูลค่าเพิ่มให้กับสินค้าและแบรนด์

4.4 งานที่ยังไม่ได้ส่งมอบ

- ไม่มี -